Paraguay omongaru 60 millones yvypórape ha heta hetãygua katu oĩ iñembyahýiva ha avei oĩ ndokaruporãiva. He’i Maranduhára ONU pegua

Ginebra/Asunción 10 jasypateĩ 2016-pe. Maranduhára ONU pegua derecho hi’upy rehegua, Hilal Elver, ohechakuaa ko árape Paraguái oguerekóha 7 millones yvypóra ha upéva apytégui oĩha 10% iñembyahýi ha okaru vaíva heta ary guivéma jepe okakuaave ha ojapo ha onoh pe hi’upyrã hetaiteve hetãygua oikotevévagui porundy jevy Paraguái ryepýpe oĩva yvypóragui.

Paraguay niko agãite peve ndaikatúi ombojojapa hetãyguápe –oĩvaive tetã ijykereguágui umi mba’épe- ha heta yvypóra oĩ ndoikéiva gueteri pe akarapu’ãrã tepyme’ẽ rehegua ryepýpe ha ndoguerekói hi’upyrã, oikuaauka Kuñakarai Elver opávo hembiapo ñane retã Paraguáipe.

“Umi Tetãypykue ha chokokue kuéra katu imboriahuetereive mbohapy jevy umi oikóva tavaháregui”. He’i jevy Maranduhára.

Pe Producto Interno Bruto Paraguái pegua, 25% voi osẽ kokuegui, upéicha rupi niko ko’ãga Paraguái omondo heta mba’e hembiapo kue tetã ambuepe, ha ymave katu Paraguái ojogua va’ekue hetave mba’e ambue tetãgui

Ha umi chokokue nomba’apo tucháivape ndohupitýi pe jekakuaa. Pe yvy ikatuha oñemba’apo niko ohupity 6% añónte, ha 94% katu ojeporu oñeñotỹ haguã mba’e oñemondótava tetã ambuére.

Heta chokokue ha hogaygua kuéra 300.000 potarupi nda’ijyvýi,

Paraguái nombojojahái hetãyguakuérape, ha nombo’yvyjojái avei ichupe kuéra, upeicharupi America Latinape Paraguái oĩvaive 60 ha 80% yvy oĩ 2-3 yvypóra poguýpente. “Upévare tekotevẽterei ojejapo hekopete reforma agraria ymaite guivéma oñeha’arõva ojejapo”, ombojoapy Maranduhára.

Noñeme’ẽi rupi hekopete pe yvy ko’ẽ ko’ ẽre ivaive ohóvo jehasa, ipuku eterei rupi tembiapo ojejapo va’ẽra oñemoĩ haguã yvy chokokue rérape. Ko’ã mba’e rupi oiko heta teko avy, jehasa asy ha ñorairõ vai.

“Tekotevẽterei umi tembiapo tetã ryepýpe oñembohapéva oñemoĩ hyepýpe yvypóra kuéra derecho oñeñangareko haguã umi chokokue ha tekove rehe”, he’i Maranduhára.

“Aime aja ko’ápe, añembyaty heta chokokuegua kuéra ndive ha omombe’u chéve hikuái heta jepy’apy ha jehasa asy Tetã sambyhyhára kuéra noipytyvõi rupi ikatu haguãicha ha’ekuéra ijyvy, ha oguereko haguã mba’e ra’ỹi ko tetã mba’eteéva, pe mba’e oñeikotevẽtéva, upéichante avei omohenda ha ohepyme’ẽ haguã hikuái himitỹmbyre”.

Maranduhára he’i jevy, noñeipytyvõi ramo ichupe kuéra ha hetavére ohóvo umi oñemitỹ guasúva, chokokuegua ojehecha vaígui oheja mante hekoha ha ova hikuái tavaguasuháre, ha upépe oiko asyvéntema hikuái.

Pe ñeakãrapu’ãrã oiva ko tetãme, ha’éva ñemitỹ guasu soja rehegua ha vaka ñemuñarã tuicha háicha, ha pevarã ojeitypa ka’aguy, Paraguay ojejuhu hetave oitýva ka’aguy yvy apére apytépe, ha ko’ẽ ko’ẽre ombyaive ohóvo ñande rekoha oñeñotỹgui heta ka’avo iñambuepyre (transgénico) ha ojepuru etereígui agroquímicos.

Ojepysógui ohóvo soja ñeñotỹ ojeporu etereive avei umi pohãvai, ikatúva ombohasy yvypóra kuérape. Noñemañái ha noñeñangareko tapiáigui ko’ã mba’ere ikatu oñemboyke yvypóra kuéra derecho.

“ Tekotevẽterei umi tembiaporã ha ñembohape ñeakãrapu’ãrã rehegua ohechakuaa mba’épa oheja hapykuerére ohóvo umi yvy ñemitỹ guasu, ha avei y rehe mba’épa ojapo. Ha péicha avei tojehechakuaa mba’épa ojapo tapicha kuéra rekove ha jehasa rehe.

Anítei omañante pe viru ohupitýtava pya’e pya’erente ha jekakuaa tepyme’erente”, he’i Kuñakarai Elver. “Avavete ndopytái va’erã okápe ko’ã mba’égui”

Ha Paraguáipe katu ndojehechái oñemomichĩ ramo jehasa asy ha jekaru’i umi hetave umi tapicha ikyra rasáva ikatúva ogueru ijykére mba’asy. Upévare kuñakarai Elver omomba’e umi tembiapo oñemboguatáva ohóvo Ministerio de Salud omomichĩve ohóvo ko’ã mba’e rehegua, ha ojerure umi tembiapo oñemboguatáva hi’upyrã rehegua oñemoĩ haguã yvypóra rehegua ryepýpe, tojejesareko opaichagua hi’upy ojejapóva guive oñemomichĩve haguã ikyra rasáva ha ndokaru porãiva.

Maranduharaite ojerure jevy sambyhyhára kuérape omoĩ haguã ley kuéra he’íva ipype ojekaru va’erãha hekopete.

Pokõi ára pukukue, Maranduharaite oñembyaty kuri, sambyhyhára kuéra tetã ryepypegua ndive Naciones Unidas rerapegua, sociedad civil, indígena kuéra, sector privado, ha yvypóra aty opaite henda rupigua ndive.

Jepy’amongeta ha apoukapy Maranduharaite he’i va’ekue ojehecháta imarandu paha peguápe, oñeme’ẽtava pe Consejo de Derechos Humanos de las Naciones Unidas, jasyapy 2017-pe.

**(\*)** Emoñe’ẽ he’iva’ekue Maranduháraite opávo hembiapo: <http://www.ohchr.org/SP/NewsEvents/Pages/DisplayNews.aspx?NewsID=20842&LangID=S>

*Hilal Elver Turquiagua oñemoĩ va’ekue ichupe Maranduharaite yvypóra kuéra derecho hi’upyrã rehegua omoi ichupe upépe Consejo de Derechos Humanos 2014-pe. Ha’e mbo’ehára marandu rekaha ha codirectora Proyecto Cambio Climático Global, Seguridad Humano, ha Democracia oiva Orfalea Center for Global & International Studies y  Distinguished Fellow en el Resnick Food Law and Policy Center de la Universidad de California en Los Ángeles (UCLA).*

*Ojeguerekove hagua marandu rehegua, ikatu reike ha ehecha:* [*http://www.ohchr.org/EN/Issues/Food/Pages/FoodIndex.aspx*](http://www.ohchr.org/EN/Issues/Food/Pages/FoodIndex.aspx)

*Umi Maranduhara niko oĩ hina pe Procedimientos Consejo Derechos Humanos pegua ryepýpe Pe Procedimiento especial ha’e hina tuichavéva tembiapo* tekove katupyry añete háicha, ijehegui omomarandúva ha ohekombo’éva sistema ONUpe ñemotenonde ha ñemboguata rehegua.

Upéicha oñembohéra ko tembiapo ikatu haguãicha ojehecha mba’éichapa ojeiko opaite henda rupi, ichupekuéra ko’ã tembiapóre ndaha’éi omba’apóva ONUpe

*ONU Derechos Humanos, togue tetã – Paraguay:*[*http://www.ohchr.org/SP/Countries/LACRegion/Pages/PYIndex.aspx*](http://www.ohchr.org/SP/Countries/LACRegion/Pages/PYIndex.aspx)

*Oñeporadu ha ojejerure haguã marandurã, ikatu eñe’ẽ:Para consultas y****solicitudes de prensa****, póngase en contacto con:*

***Asunción-pe: (jeju aja):***
*Javier Chamorro (+595 21 607 904 / +595 971 733 060 /**jchamorro@hchr.org.py**)*
*Viktoria Aberg (+ 41 79 752 0483 /*vaberg@ohchr.org*)*
***Ginebra-pe:****Frederike Jansonius  (+41 22 917 9339 /*fjansonius@ohchr.org*)*

***Egueko haguã ko marandu ikatu eike ko´ápe:***[*http://www.ohchr.org/SP/NewsEvents/Pages/DisplayNews.aspx?NewsID=20843&LangID=S*](http://www.ohchr.org/SP/NewsEvents/Pages/DisplayNews.aspx?NewsID=20843&LangID=S)
*Ejerure haguã ambue Maranhára rehegua marandu ONU-pegua rehe, ikatu eñe´ẽ*
Xabier Celaya ndive– Unidad de Medios (+ 41 22 917 9383 / xcelaya@ohchr.org)
**Tenda web y medios sociales:** Opaichagua marandu ñemyasai rehegua ejuhúta, ka’ápe, eiporuta ramo ere moõguipa osẽ ko marandu.
Twitter: [@UNHumanRights](http://twitter.com/UNHumanRights)
Facebook: [unitednationshumanrights](https://www.facebook.com/unitednationshumanrights)
Instagram:[unitednationshumanrights](http://instagram.com/unitednationshumanrights)
Google+: [unitednationshumanrights](https://plus.google.com/%2Bunitednationshumanrights/posts)
Youtube: [unohchr](https://www.youtube.com/user/UNOHCHR)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_